אין אהבות שמחות
לכל אדם יש צל עימו עליו ללכת; אותו עליו לשאת כל עוד כוחו עימו; בחולשתו לחיות, למות אצל עצמו; דימית לאחוז את אושרך בכף; אבל הן אושרך, את כף ידך צרב; כי אין אהבות שמחות.; חייך הם תמיד פרידה שאין בה חפץ; פרידה מלאה מכאוב, פרידה ללא חמדה; כמו גדודי צבא, שיעדם ניטל; ליבך את דמעותיו עוצר כמו חייל; אשר בקרב נוצח, על כן אל תתהלל; כי אין אהבות שמחות.; גם את אהבתי שאת ליבי פוצעת; אותך ליבי נושא כמו ציפור פצועה; ואנשים זרים צופים בנו דומם; האנשים זוכרים מילים אשר מחקתי; מילים שעל ידך תמותנה בנשיקה; כי אין אהבות שמחות.; עבר הזמן ללמוד מניסיונות חיינו; כבר שנינו מתייפחים בקול אחד עם ליל; כמה כאב עצור באחרון שירנו.; וכמה חרטות פורטות על כל מיתר; וכמה יבבות בלחן הגיטרה; כי אין אהבות שמחות.; כי אין שום אהבה אשר איננה צער; ואין שום אהבה, אפילו לא אחת; אשר ממכאובה נפשנו לא גוועת; אפילו אהבת הארץ בה נולדנו; אין אהבה אחת שלא תדע לבכות; כי אין אהבות שמחות.; 